

VILJANDI VALLAVALITSUS

Viiratsi 15.04.2025 nr 14-12/25/24-1

**Minihange „Geodeetilise alusplaani ja 3D mudeli koostamine“ (täiendatud 28.04)**

Viljandi Vallavalitsus (edaspidi Hankija) kutsub esitama pakkumust geodeetilise alusplaani ja 3D mudeli koostamiseks.

1. **Üldist**
   1. Hanke eesmärgiks on tähtaegselt ja optimaalsete kuludega geodeetilise alusplaani ja 3D mudeli koostamine (edaspidi Töö).
   2. Töövõtja peab järgima kõiki asjassepuutuvate ametkondade, võrguvaldajate ja maaomanike poolt kohaldatud nõudeid, juhiseid ja piiranguid. Kõik lubade ja kooskõlastuste/arvamuste hankimisega ja nendes märgitud nõuete täitmisega seotud kulud, s.h. riigilõivud, kannab töövõtja.
   3. Geodeetine alusplaan ja maapinna 3D mudel tuleb koostada kinnistutel Pargi (katastritunnus 89901:001:0031), Viiratsi alevik, Viljandi vald, Viljandi maakond ja Keskuse (katastritunnus 89201:002:0063), Viiratsi alevik, Viljandi vald, Viljandi maakond.
   4. Iga viidet, mille Hankija teeb käesolevas dokumendis või mõnes muus hanke alusdokumendis mõnele riigihangete seaduse § 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, loetakse täiendatuks märkega „või sellega samaväärne“.
   5. Iga viidet, mille Hankija teeb käesolevas dokumendis ja või mõnes muus hanke alusdokumendis riigihangete seaduse § 88 lõikes 6 nimetatud alusele (ostuallikale, protsessile, kaubamärgile, patendile, tüübile, päritolule või tootmisviisile), mis võiks anda mõnele ettevõtjale või tootele eeliseid teiste ees või nende osaluse välistada, loetakse täiendatuks märkega „või sellega samaväärne“.
2. **Tööle esitatavad nõuded**
   1. Geodeetilise alusplaani koostaja peab olema pädev isik.
   2. Töö peab vastama [“Topo-geodeetilisele uuringule ja teostusmõõdistamisele esitatavad nõuete seadusele”](https://www.riigiteataja.ee/akt/119042016003).
   3. Koordinaadid märkida L-EST’97 koordinaatsüsteemis ning kõrgused EH2000 kõrgussüsteemis.
   4. Töö peab sisaldama ka kinnistutega piirnevaid tänavaid. Kõik elemendid mõõdistatakse/märgitakse üksikult (sh määratakse puude üldised liigid alates 10 cm läbimõõdust koos tüve ja võra mõõtudega (lehtpuu, mänd, kuusk, okaspuu) ja põõsad, märgitakse trassid, piiranguvööndid ning hangitakse vajalikud kooskõlastused/arvamused (Lisa 3 – mõõdistusala).
   5. Töö raames koostatud geodeetilise alusplaani dokumentatsioon peab olema vormistatud elektroonilisel kujul. Kõik failid peavad olema töödeldavad, joonised peavad olema DWG ja PDF formaadis, tekstilised osad peavad olema vormistatud MS Word formaadis ning tabelid peavad olema MS Excel formaadis.
   6. Geodeetiline alusplaan peab olema koostatud eesti keeles.
3. **Nõuded pakkujale**
   1. Pakkuja peab olema registreeritud Äriregistris.
   2. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankroti- või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
   3. Pakkujal ei tohi olla riiklikku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt.
4. **Töö teostamise aeg**

Töö teostamise tähtaeg on **3 kuud** alates hankelepingu sõlmimiselt. Nimetatud tähtajaks peab olema koostatud geodeetiline alusplaan ja 3D mudel.

1. **Pakkumuse esitamine ja tähtaeg**
   1. Pakkumus tuleb esitada vormil „hinnapakkumuse vorm“ (Lisa 2).
   2. Pakkumus peab kehtima 30 päeva.
   3. Pakkumus esitada e-posti aadressil [**hanked@viljandivald.ee**](mailto:hanked@viljandivald.ee).
   4. Pakkumuse esitamise hilisem tähtaeg on **05.05.2025 kell 10.00.**
2. **Info ja teabevahetus**
   1. Täiendavat informatsiooni ja selgitusi saab kirjalikult esitades küsimuse e-posti aadressile [erki.heinaste@viljandivald.ee](mailto:erki.heinaste@viljandivald.ee). Küsimustele vastatakse hiljemalt 2 tööpäeva jooksul.
   2. Hankija võib nõuda Pakkujalt esitatud dokumentide sisu selgitamist või selgitamist võimaldavate andmete või dokumentide esitamist või pakkumuses esitatud teabe selgitamist, piiritlemist või täpsustamist. Pakkuja on kohustatud nimetatud päringutele vastama kirjalikult hiljemalt kolme tööpäeva jooksul vastava nõude saamisest arvates.
3. **Hankemenetluse kord**
   1. Pakkumused avatakse peale pakkumuste esitamise tähtaega.
   2. Hankija kontrollib ja hindab pakkumuse vastavust käesoleva hanketeate punktis 5 toodud tingimustele.
   3. Hankija kontrollib Pakkuja vastavust käesoleva hanketeate punktis 3 kirjeldatud kriteeriumitele ja teeb otsuse Pakkuja kvalifitseerimise kohta.
   4. Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
   5. Hankija hindab pakkumuse kogumaksumust koos käibemaksuga. Pakkumuse hindamiskriteerium: **vähim on parim**.
   6. Hankija edastab pakkumuste avamise info Pakkujatele hiljemalt kahe tööpäeva jooksul e-postiga.
   7. Hankijal on õigus kõik pakkumused tagasi lükata juhul, kui:
      1. esitatud pakkumuste arv on väiksem kui kaks;
      2. kõigi vastavaks tunnistatud pakkumuste maksumused ületavad eelarves planeeritud vahendeid;
   8. Eduka pakkujaga sõlmitakse töövõtuleping (Lisa 1).
4. **Lisad**
   1. Lisa 1 – töövõtulepingu projekt
   2. Lisa 2 – Vorm 1 – hinnapakkumuse vorm
   3. Lisa 3 - mõõdistusala